По-късно 10-и конен полк прикрива отстъплението на Първа армия от 14 до 19 септември 1916, а от 20 октомври 1916 до 27 май 1917 година е на позиции при Пустец, Трапезица и връх Томорос на Галичица. От 9 юни до 17 юли конният полк е разквартируван в Скопие. От 17 юли 1917 до 29 септември 1918 е разквартируван в Гюмюрджина, Драма и Сармусакли. През 1921 година полкът е реорганизиран в "10-и армейски конен полк", а през 1923 година участва във въдворяването на реда след деветоюнските и септемврийските събития. През 1924 година е преименуван в "10-и конен полк".